पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमण के मामले लगातार बढ़ते जा रहे हैं। स्टेट की तरफ से बुधवार काे जारी रिपाेर्ट में 295 पाॅजिटिव केस की पुष्टि हुई। अकेले आसपुर ब्लाॅक 95 पाॅजिटिव केस सामने आए हैं। वहीं 258 लाेग काेराेना से रिकवर हुए है। पिछले 24 घंटे में डूंगरपुर जिले के 15 लाेगाें की माैत हुई है। इसमें डूंगरपुर शहर के शास्त्री काॅलाेनी निवासी एक शिक्षिका की माैत हुई है, वहीं शिक्षिका के भाई की 8 दिन पहले माैत हुई थी।
एक ही परिवार व समाज के दाे लाेगाें की माैत से माहाैल गमगीन हाे गया। थाणा गांव के एक व्यवसायी की काेराेना से बुधवार सुबह माैत हाे गई। शास्त्री काॅलाेनी निवासी एक ओर व्यक्ति की संदिग्ध अवस्था में माैत हाे गई। चिकित्सा विभाग व प्रशासन की तरफ से हाेम अाइसाेलेट मरीजाें की निगरानी काे तेज कर दिया है। चिकित्सा विभाग की तरफ से ग्राम पंचायत के सरपंचाें काे कीट दिया गया है ताकि बाहर से आने वाले लाेगाें काे कीट उपलब्ध कराई जा सकें।
पॉजिटिव पाए गए रोगियों के स्वस्थ होने पर पुन: टेस्ट करवाना जरूरी नहीं
आईसीएमआर ने 4 मई को सैंपलिंग काे लेकर एडवाइजरी जारी कर दी है। चिकित्सा सेवा के निदेशक ने बुधवार को पत्र जारी कर समस्त कलेक्टर को अवगत कराया है। एक बार आरटीपीसआर टेस्ट में पॉजिटिव आए रोगियों के स्वस्थ होने पर पुन: टेस्ट करवाने की जरूरत नहीं है। जो आरटीपीसआर पॉजिटिव रोगी भर्ती हैं।
उनका डिस्चार्ज से पहले टेस्ट करवाने की आवश्यकता नहीं है। जिन रोगियों में बुखार, खांसी के साथ बुखार, सिर दर्द, गले में खराश, सांस लेने में तकलीफ, बदन दर्द, स्वाद व खुशबू की क्षमता खाेना, थकान, दस्त के लक्षण पाए जाए ताे इन सभी को कोविड-19 संदिग्ध रोगी माना जाए। जब तक अन्य किसी राेग की पुष्टि न हाे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn